Coulomb

El coulomb, expressat amb el símbol C, és la unitat de la càrrega elèctrica establerta pel Sistema Internacional. Es tracta d'una unitat derivada de l'ampere i relacionada amb el temps; correspon a la càrrega elèctrica transportada per un material conductor amb un corrent elèctric d'un ampere en un segon.

Atesa la redefinició de diverses unitats del Sistema Internacional l'any 2019, entre les quals s'hi inclogué l'ampere, en l'actualitat té un valor precís de 6.241.509.074.460.762.607,776 càrregues elementals (6.24·1018 e). El nom d'aquesta unitat honora la figura del físic francès Charles-Augustin de Coulomb.

D'aquesta manera, el coloumb pot definir-se amb l'expressió:

En què l'ampere (A) es relaciona amb el segon (s). A més a més, el coulomb també pot ser definit en termes de capacitància i voltatge i per tant expressat com a:

En què la capacitància s'expressa en farads (F) i el voltatge, en volts (V).

Explicació 
En principi, el coulomb pot ser definit en termes de càrrega d'un electró o càrrega elemental. Des que, a partir de les recomanacions del 1988 del Comitè Internacional de Pesos i Mesures, les mesures de les constants de Josephson i von Klitzing han esdevingut valors convencionals (KJ ≡ 4.835 979 e¹⁴ Hz/V i RK ≡ 2.581 280 7 e4 Ω) és possible combinar-les per tenir una definició alternativa, encara no oficial, del coulomb. Un coulomb seria igual a 6.241 509 629 152 65 e18 càrregues elementals.

Si dues càrregues puntuals de +1 C es mantenen a 1 metre de distància, la força de repulsió que experimentarien vindria donada per la llei de Coulomb com 8.988 e9 N. Que és aproximadament igual a la força gravitacional de 900.000 tones mètriques de massa a la superfície de la terra. Com que aquestes forces són tan grans, informalment es pot considerar que un coulomb és molta càrrega, a la vida real moltes coses no tenen un gran excedent de càrrega, per exemple, dos éssers humans posats a un metre de distància generalment no noten la força electroestàtica que hi ha entre ells, i tenen la capacitat de sentir una força de ~10 N (~1 kg). A partir d'això, es pot conjecturar que tenen una càrrega neta de menys de 30 µC.

Múltiples 
A continuació, una taula dels múltiples i submúltiples del Sistema Internacional d'Unitats.

Equivalència amb l'ampere·hora 
Encara que el coulomb és una unitat derivada del Sistema Internacional, en les bateries elèctriques és molt freqüent utilitzar la unitat Ah (ampere-hora), que reflecteix la quantitat de càrrega total que pot acumular una bateria.

L'equivalència és:

Ordres de magnitud 
Segons la llei de Coulomb, dues càrregues elèctriques puntuals d'un coulomb cadascuna i separades un metre al buit exerceixen entre si una força d'uns 9 × 109 N, aproximadament el pes de la terra sobre un objecte de 900.000.000 kg.

càlcul:  amb  i  les càrregues de dos cossos a i b en coulombs, sent :
  la força electroestàtica que s'aplica entre ells;
  la distància entre ells en metres ;
 .

A la pràctica, el coulomb és una unitat massa gran per expressar quantitats de càrrega estàtica i, en general, es reemplaça pels seus submúltiples, com mil·licoulombs (mC), microcoulombs (μC) o nanocoulombs (nC).

Altres conversions 
 La càrrega elèctrica d'1 mol d'electrons (aproximadament , o Nombre d'Avogadro) és conegut com a faraday (actualment -1 faraday, atès que els electrons tenen càrrega negativa). Un faraday equival a 96.485 341 5 kC (la constant de Faraday). En termes del nombre d'Avogadro (NA), un coulomb és igual a aproximadament  NA càrregues elementals.

 1 statcoulomb (statC), la unitat de càrrega electroestàtica del Sistema CGS, és aproximadament  C o 1/3 nC.

Vegeu també 
 Faraday
 Llei de Coulomb
 Corrent elèctric
 Constant de Faraday
 Sistema Internacional d'Unitats
 Ampere
 Farad

Referències 

Unitats derivades del SI
Unitats electromagnètiques